Ich, Hensle Buchser, vogt zuͦ Sur, beken̄ offenlich mit disem brieff, ✳ das ich uff frytag nach dem suͦntag, so mā singet inderhelgē kylchen reminiscere ✳ indem jar, doman zallt von der pùrt Cristi viertzechenhū¬
dert und achtzig jar, daselbs zuͦ Sur offenlich mit verbannem gericht innamē un̄ anstatt miner gnedigen heˀren von Bern̄ zuͦ gericht gesessen bin, von bevelch wegē des fromā, wisen Joͤrg
Fryburgers, diser zit obervogtes inder gräffschafft Lentzburg, mines lieben heˀren, ꝫcꝭ. und kamend da fùr mich un̄ das gericht die ersamē und bescheidnen Han̄s Sen̄ von Rubenswile eins
und des andern teils Heinrich Sutter un̄ Uͦlrich Ambuͤl, nùw und allt hoffmeister zuͦ Kùngszvelden, verfùrsprechet nach des gerichts gewonheit. und bekant sich der jetzgeñt Sen̄ durch
sin fùrsprechen, wie das er von den erwirdigē un̄ geistlichen fröwen, epptissin und convent des wirdigen gotzhus Kùngsfelden, viertzg Rinsch guldin bar ingenomē und hett damitt sich,
sine bùrgen und das sin von dem gotzhus zuͦ Arow und sinen pflegern ouch umb viertzg guldin houptguͦts und zwein guldin geltz jerlichs zinsz gelediget und sine verschribūg herus erlanget. umb
die selben enpfangnen viertzg guldin hab er den genēpt₎ minē gnedigē fröwen zuͦ Kùngsfelden zuͦhanden ir selbs, ir gotzhusz un̄ ir ewigen nakomē eins uffrechten, bestentlichen, ewigen,
unwiderkoͤifflichen kouffs fùr sich und alle sin erben verkoufft und zekouffen geben und gab also den vorgenempten beden hoffmeistern in irē namē vor mir un̄ dem gericht zuͦ köffē
sin matten, genempt die Ober Stokmattē, an der Suren oben an der selben fröwen von Kùngsfelden matten gelegē, mit der wessere, so uss der Sur dar in gàn sol, mit der eigenschafft un̄ lenschafft und aller siner gerechtikeit, so er dar an haut, also das weder eigenschafft noch lenschafft gegen niemant hafft, bekùmbert noch beladen, sunder ledig und
menglichs halb un̄ anspraͤchig sin soͤll. und bekant sich daruf witter, wie er den obgenant₎ minē fröwen von der Nidern Stokmatten wegē, da die eigenschafft ir un̄ die lenschafft sin, zweintzg un̄ ein pfund by versessnē zinsen schuldig sie, zuͦ dem haben si fùr inn geben dem erwirdigen her Hansen Gräffen, caplän zuͦ Aröw, acht guldin und Cuͦnratten Arnolt,
schulthn̄ zuͦ Brugg, siben guldin, darūb denn die lenschafft der Nidern Matten verpfendt gewesen un̄ in gebott gelegen sie, ussgeben un̄ bezallt un̄ damitt die lenschafft zuͦ der eigenschafft mit sinē guͦtten gunst un̄ willen zuͦ iren handen gezogen habendt, und welle inē ouch die obgemelten bed matten, wie vorgelùtert ist, vertigen und zuͦ ir handen bringen, daran habent zuͦ sinde, und satzt zuͦ recht und der urtel, wie das nach ordnūg des rechten beschehen soͤllt. ✳ soͤlicher offnūg, wie davor gemelt ist, sind die genemptē beid hoffmeisteˀ
anred und bekan̄tlich gewesen und habent sich daruff bekan̄tt, das die ✳ vermelten min gnedig fröwen un̄ si in irē namen dem obgen̄t₎ Hansen Sennē die vermelt₎ zwo matten alls
ein guͦt zuͦ rechtem erplechen verlichen umb drytzehendhalb pfund jerlichs zins je uff sant Martis tag vallend und zewerend nach soͤlicher zins recht und gewonheit. und also das
der selb Senn und sin erben jerlichen den zins guͤtlich un̄ gentzlich abrichten un̄ keinist einē zins den andern erlangen lassen. ✳ er sol ouch die beid matten mit iren waͤssrinē und allen andeˀn
notdùrfftigē dingen in uffrechtem, redlichem buw, in nutz und eren hallten. und ob er oder sin erben dheinist einē zins den andern erlangen liessent oder die matten nitt in erē hieltent,
so moͤgent die gnempt₎ min gnedig fröwē und ir nachkomē oder ir amptlùt den selben Sennē un̄ sine erben vō der matten triben und die mit eigenschafft und dem röb, so daruff wachset, der ouch zuͦ allen zitten ✳ herumb hafft und pfand sin sol, an sich ziechen und die andern lichen und damit thuͦn und lassen alls mit irem eygnen guͦt menklichs halb unbekùmbert. ✳ woͤlte aber
der Senn oder sin erben dheinist ir gerechtikeit ander lenschafft jemāt hingeben oder verkouffen, so sol er die genemptē min fröwē von Kùgszfeld vor menglichē dar zuͦ komē lassen in gelichem werd alls ander, ob sy aber dar zuͦ nit stän woͤlten, so moͤchten dann der Senn und sin erben mit dem kouff wol gegen andern verfaren und doch gegen soͤlichen, die min fröwē fùr zinslùt genemen moͤchten geverdt dar inn vermitten, sus soͤllent der Senn noch sin erben die matten beid noch dewedere sunders noch sin gerechtikeit daran nit witter beladen, bekùmbeˀn,
daruf entlechnē, verpfenden noch versetzen in keinē weg. und alls nun der Senn der lichūg wie vorgemeldt ouch anred und gichtig ist gewesen, so habent beid teil einandeˀn soͤlich
kouff un̄ lichung mit urtel und recht jetwederer dem andern gevertiget, mit uffgeben, mit verzichen und inantworten, mit mund und hand an des gerichs stab, mit allen wortē un̄ werten und
aller anderer sicherheit und gewarsame, wie das nach recht sitt und harkomē des gerichtes zuͦ Sur krafft und macht haben und also staͤt beliben sol und mag, ✳ und habent ouch einandern werschafft zetuͦnde beider sitt gelopt und versprochen, alles getrùlich, erberlich und ungevarlich. und sind hieby in gerichte gewesen und hand darūb urtel gesprochen die
ersamē, bescheiden Uͤli Suter, Ruͦdolff Schmid, Heini Amsindel, Han̄s Tintiker und ander erber lùt vil, alle des gerichtes zuͦ Sur. und ward dirre brieff mit urtel erkent zuͦgeben
un̄ des zuͦ vestem, warem urkùnde, so hab ich, vorgen̄ter richter, von bekanter urtel des gerichts wegen, sid ich selbs eigens sigels nit hab, fùr mich un̄ das gericht erbetten den
obgen̄t₎ minen heˀren, den obervogt, das
er,
im und sinē erben unschedlich, sin eigen insigel fùr mich haut lassen henken offenlich an disen brieff. dasselb ich, Joͤrg Fryburger, vorgen̄t̄,
vergich un̄ bekenn, mir, minē erben ane schaden, vō mins obgen̄t₎ undervogts bitt wegen getän un̄ min insigel an disen brieff allso hab lassen henken, der geben ist des jares un̄
tages alls vorstant.